Document ID: 32013D0753

KOMISIJOS ĮGYVENDINIMO SPRENDIMAS
2013 m. gruodžio 11 d.
kuriuo iš dalies keičiamas Sprendimas 2012/226/ES dėl antrojo geležinkelių sistemos bendrųjų saugos tikslų rinkinio
(pranešta dokumentu Nr. C(2013) 8780)
(Tekstas svarbus EEE)
(2013/753/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. balandžio 29 d. Europos Parlamento ir Tarybos direktyvą 2004/49/EB dėl saugos Bendrijos geležinkeliuose ir iš dalies pakeičiančią Tarybos direktyvą 95/18/EB dėl geležinkelio įmonių licencijavimo bei Direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo (Saugos geležinkeliuose direktyvą) (1), ypač į jos 7 straipsnio 3 dalies antrą pastraipą,
kadangi:
(1)
pagal Direktyvą 2004/49/EB Komisija įgaliojo Europos geležinkelio agentūrą (toliau - Agentūra) parengti 2011-2015 m. bendrųjų saugos tikslų (BST) projektą ir susijusių bendrųjų saugos būdų projektą. 2013 m. atlikusi metinį įvertinimą Agentūra pateikė Komisijai savo rekomendaciją dėl antrojo BST rinkinio, nustatyto 2012 m. balandžio 23 d. Komisijos sprendimu 2012/226/ES dėl antrojo geležinkelių sistemos bendrųjų saugos tikslų rinkinio (2), projekto pakeitimų. Šis sprendimas parengtas remiantis Agentūros rekomendacija;
(2)
kadangi trūko nuoseklių Bulgarijos, Rumunijos ir Slovakijos nacionalinių duomenų, šių šalių tam tikrų pavojaus kategorijų nacionalinės pamatinės vertės (NPV) iš pradžių buvo nustatytos remiantis arba jų ne visai nuosekliais 2004-2006 m. duomenimis, arba kitų valstybių narių NPV. Šiuo metu galima šių kategorijų NPV perskaičiuoti pagal nuoseklius duomenis, todėl reikia pakeisti pirmines pridėtose lentelėse pateiktas NPV;
(3)
Kroatija įstojo į Sąjungą 2013 m. liepos 1 d. Siekiant kiekybiškai įvertinti dabartinę Kroatijos geležinkelių sistemų atitiktį saugos reikalavimams, NPV buvo apskaičiuotos pagal kitoms valstybėms narėms taikytą metodiką. Šias NPV reikia įtraukti į Sprendimo 2012/226/ES priedą;
(4)
todėl Sprendimas 2012/226/ES turėtų būti atitinkamai iš dalies pakeistas;
(5)
šiame sprendime numatytos priemonės atitinka Direktyvos 2004/49/EB 27 straipsnio 1 dalyje nurodyto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2012/226/ES priedo 1 dalis „Nacionalinės pamatinės vertės (NPV)“ pakeičiama šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2013 m. gruodžio 11 d.

Labels: 8
18
15